Laivaliike alkamaisillaan
Laivaliike alkamaisillaan. Eilen iltapäivällä saapui hinaaja-höyryvene "Aalto" satamaamme Uuraasta. Matkallaan viipyi se noin puolitoista tuntia, ruhtoen jää-esteet tieltänsä rikki. Trängsund käväsi sitte Uuraassa ja palasi sieltä illansuussa.

Myöskin Linnansalmen puolella näkyivät muutamat höyrylaivat jo koettavan koneitaan, tehden lyhyitä matkoja. Kimakasti niiden pillit vinkasivat, ikäänkuin olisivat tahtoneet jäille huutaa "sulakaa pian pois, jotta Ahtolan sinipinta avaantuu laivojen kynnettäväksi."

Tänä vuonna siis laivaliike on täälläkin alkanut melkein kuukautta ennemmin kuin moneen vuoteen. Vertauksen vuoksi voimme mainita, että että [pitää olla että] v. 1885 alkoi toukok. 9 p:nä, 1886 huhtik. 21 p:nä, 1887 toukok. 2 p:nä, 1888 toukok. 5 p:nä ja viime vuonna toukok. 9 p:nä.

[Lähde: Wiipurin Sanomat 11.4.1890 sivu 2]

[ruhtoa = ruhjoa]

Anonyymi
Karjala
Merenkulku
Wiipurin Sanomat
1890